CELEX: 32007D0531
Language: mt
Date: 2007-07-26 00:00:00
Title: 2007/531/KE: Deċiżjoni tal-Kummissjoni tas- 26 ta’ Lulju 2007 dwar kwestjonarju għal rapporti ta’ l-Istati Membri dwar l-implimentazzjoni tad-Direttiva tal-Kunsill 1999/13/KE dwar il-limitazzjoni ta’ taħlit volatili organiku minħabba l-użu ta’ solventi organiċi f’ċerti attivitajiet u stallazzjonijiet, matul il-perjodu 2008 – 2010 (notifikata taħt id-dokument numru C(2007) 3547)

27.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 195/47
            
         DEĊIŻJONI TAL-KUMMISSJONI
   tas-26 ta’ Lulju 2007
   dwar kwestjonarju għal rapporti ta’ l-Istati Membri dwar l-implimentazzjoni tad-Direttiva tal-Kunsill 1999/13/KE dwar il-limitazzjoni ta’ taħlit volatili organiku minħabba l-użu ta’ solventi organiċi f’ċerti attivitajiet u stallazzjonijiet, matul il-perjodu 2008 – 2010
   (notifikata taħt id-dokument numru C(2007) 3547)
   (2007/531/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 1999/13/KE tal-11 ta’ Marzu 1999 (1) dwar il-limitazzjoni ta’ taħlit volatili organiku minħabba l-użu ta’ solventi organiċi f’ċerti attivitajiet u stallazzjonijiet, u b’mod partikolari Artikolu 11(1) tiegħu,
   Wara li kkunsidrat id-Direttiva tal-Kunsill 91/692/KEE tat-23 ta’ Diċembru 1991, biex tistandardizza u tirrazzjonaliżża rapporti dwar l-implimentazzjoni ta’ ċerti direttivi fuq l-ambjent (2),
   Billi:
   
               (1)
            
            
               Skond l-Artikolu 11(1) tad-Direttiva 1999/13/KE, l-Istati Membri huma obbligati jfasslu rapporti dwar l-implimentazzjoni ta’ dik id-Direttiva fuq bażi ta’ kwestjonarju jew deskrizzjoni abbozzati mill-Kummissjoni skond il-proċedura stabbilita fl-Artikolu 6 tad-Direttiva 91/692/KEE.
            
         
               (2)
            
            
               L-Istati Membri ħejjew rapporti dwar l-implimentazzjoni ta’ dik id-Direttiva għall-perjodu mill-1 ta’ Jannar 2003 sal-31 ta’ Diċembru 2004 skond id-Deċiżjoni tal-Kummissjoni 2002/529/KE (3).
            
         
               (3)
            
            
               L-Istati Membri obbligati jirrapportaw dwar l-implimentazzjoni ta’ dik id-Direttiva għall-perjodu mill-1 ta’ Jannar 2005 sal-31 ta’ Diċembru 2007 skond id-Deċiżjoni tal-Kummissjoni 2002/534/KE (4).
            
         
               (4)
            
            
               It-tielet rapport għandu jkopri l-perjodu mill-1 ta’ Jannar 2008 sal-31 ta’ Diċembru 2010.
            
         
               (5)
            
            
               Il-miżuri previsti f’din id-Deċiżjoni huma skond l-opinjoni tal-Kumitat stipulata fl-Artikolu 6 tad-Direttiva 91/692/KEE,
            
         ADOTTAT DIN ID-DEĊIŻJONI:
   Artikolu 1
   L-Istati Membri għandhom jużaw il-kwestjonarju stabbilit fl-Anness ta’ din id-Deċiżjoni sabiex iħejju r-rapport, li jkopri l-perjodu mill-1 ta’ Jannar 2008 sal-31 ta’ Diċembru 2010, li għandu jitressaq lill-Kummissjoni skond l-Artikolu 11(1) tad-Direttiva 1999/13/KE.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 26 ta’ Lulju 2007.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 85, 29.3.1999, p. 1. Id-Direttiva kif l-aħħar emendata bid-Direttiva 2004/42/KE tal-Parlament Ewropew u tal-Kunsill (ĠU L 143, 30.4.2004, p. 87).
   
      (2)  ĠU L 377, 31.12.1991, p. 48. Id-Direttiva kif emendata bir-Regolament 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (3)  ĠU L 172, 2.7.2002, p. 57.
   
      (4)  ĠU L 213, 3.8.2006, p. 4.
   
      ANNESS
      Kwestjonarju dwar l-implimentazzjoni tad-direttiva 1999/13/KE dwar il-limitazzjoni ta’ taħlit volatili organiku minħabba l-użu ta’ solventi organiċi f’ċerti attivitajiet u stallazzjonijiet matul il-perjodu 2008–2010
      1.   Deskrizzjoni ġenerali
      Jekk jogħġbok niżżel it-tibdil rilevanti fil-leġiżlazzjoni nazzjonali matul il-perjodu ta’ rappurtaġġ dwar id-Direttiva 1999/13/KE.
      2.   Ir-rappurtaġġ dwar l-istallazzjonijiet
      
               
                  2.1.
               
               
                  Għal kull waħda mill-għoxrin attività ta’ l-Anness II A, jekk jogħġbok indika, għall-ewwel ġurnata (1.1.2008) u l-aħħar ġurnata (31.12.2010) tal-perjodu ta’ rappurtaġġ separatament, kemm stallazzjonijiet jaqgħu fil-kategoriji stabbiliti hawn taħt:
                  
                              —
                           
                           
                              l-għadd totali ta’ stallazzjonijiet (1);
                           
                        
                              —
                           
                           
                              l-għadd totali ta’ stallazzjonijiet li huma koperti wkoll bid-Direttiva 96/61/KE (id-Direttiva ta’ l-IPPC);
                           
                        
                              —
                           
                           
                              l-għadd totali ta’ stallazzjonijiet li huma rreġistrati/awtorizzati skond id-Direttiva 1999/13/KE;
                           
                        
                              —
                           
                           
                              l-għadd totali ta’ stallazzjonijiet li huma rreġistrati/awtorizzati bl-użu ta’ l-iskema ta’ tnaqqis;
                           
                        
                              —
                           
                           
                              l-għadd totali ta’ stallazzjonijiet li ngħataw deroga skond l-Artikolu 5(3)(a) tad-Direttiva 1999/13/KE. Ipprovdi lista f’Anness ta’ dan il-kwestjonarju bir-raġunijiet għal kull deroga li nħarġet;
                           
                        
                              —
                           
                           
                              l-għadd totali ta’ stallazzjonijiet li ngħataw deroga skond l-Artikolu 5(3)(b) tad-Direttiva 1999/13/KE. Ipprovdi lista f’Anness ta’ dan il-kwestjonarju bir-raġunijiet għal kull deroga li nħarġet.
                           
                        
            
               
                  2.2.
               
               
                  Għal kull waħda mill-għoxrin attività ta’ l-Anness II A, jekk jogħġbok indika kemm stallazzjonijiet jaqgħu fil-kategoriji stabbiliti hawn taħt waqt il-perjodu ta’ rappurtaġġ:
                  
                              —
                           
                           
                              L-għadd totali ta’ stallazzjonijiet ġodda jew mibdula b’mod sostanzjali li ġew irreġistrati/awtorizzati skond id-Direttiva 1999/13/KE.
                           
                        
            3.   Sostituzzjoni
      Għal kull waħda mill-għoxrin attività ta’ l-Anness II A, jekk jogħġbok indika, għall-aħħar tal-perjodu ta’ rapportaġġ (31.12.2010), liema sustanzi jew preparazzjonijiet, ikklassifikati bħala karċinoġeni, mutaġeni jew tossiċi għar-riproduzzjoni (R45, R46, R49, R60, R61) skond id-Direttiva tal-Kunsill 67/548/KEE (2) għadhom qed jintużaw u f’liema ammonti (stmati) (tunnellati fis-sena).
      4.   Moniteraġġ
      Għal kull waħda mill-għoxrin attività ta’ l-Anness II A, jekk jogħġbok indika ċ-ċifri li ġejjin waqt il-perjodu ta’ rappurtaġġ:
      
                  —
               
               
                  L-għadd ta’ stallazzjonijiet li ġew irrapportati “darba fis-sena” jew “fuq talba” skond l-Artikolu 8(1) tad-Direttiva;
               
            
                  —
               
               
                  L-għadd ta’ stallazzjonijiet li ġew issorveljati kontinwament għall-konformità skond l-Artikolu 8(2) tad-Direttiva.
               
            5.   Konformità
      Għal kull waħda mill-għoxrin attività ta’ l-Anness II A, jekk jogħġbok indika l-figuri li ġejjin waqt il-perjodu ta’ rappurtaġġ:
      
                  —
               
               
                  L-għadd ta’ operaturi li nstabu li kisru l-obbligi ta’ din id-Direttiva:
                  
                              (a)
                           
                           
                              marbuta man-nuqqas ta’ konformità ma’ “darba fis-sena” jew “fuq talba” rappurtaġġ:
                           
                        
                              (b)
                           
                           
                              marbuta man-nuqqas ta’ konformità ma’ rekwiżiti oħra tad-Direttiva?
                           
                        
            
                  —
               
               
                  Għal kemm-il operatur l-awtoritajiet kompetenti ssospendew jew irtiraw l-awtorizzazzjoni fejn ma kienx hemm konformità ma’ l-Artikolu 10(b) tad-Direttiva?
               
            6.   Emissjonijiet
      
               
                  6.1.
               
               
                  Jekk jogħġbok indika għall-għadd totali ta’ stallazzjonijiet għas-snin 2008 u 2010, l-għadd ta’ tunnellati stmati ta’ emissjonijiet ta’ VOCs.
               
            
               
                  6.2.
               
               
                  Jekk jogħġbok indika għal kull wieħed mill-għoxrin attività ta’ l-Anness II A għas-snin 2008 u 2010, it-tunnellati stmati ta’ emissjonijiet ta’ VOCs (mhux obbligatorja).
               
            7.   L-Ispejjeż
      
               
                  7.1.
               
               
                  Jekk jogħġbok istma l-ispejjeż totali, eż, it-total ta’ l-ispejjeż għall-permessi, is-sorveljanza u l-ispezzjonijiet, eċċ, għall-awtoritajiet nazzjonali kollha kkonċernati f’Ewuro għal kull sena jew inkella fi snin ta’ xogħol għall-implimentazzjoni tad-Direttiva 1999/13/KE fl-2010 (mhux obbligatorja).
               
            
               
                  7.2.
               
               
                  Jekk jogħġbok istma l-ispejjeż amministrattivi għal dan ir-rappurtaġġ f’xhur ta’ xogħol u f’Ewuro (mhux obbligatorja).
               
            8.   Pubblikazzjoni ta’ rapporti mill-Istati Membri dwar dan il-kwestjonarju
      Jekk jogħġbok agħti, per eżempju, l-indirizz URL ta’ websajt, fejn il-pubbliku jkun jista’ jkollu aċċess dirett għar-rapporti mill-Istati Membri dwar it-tweġibiet għal dan il-kwestjonarju.
      9.   Titjib
      Liema aspetti jistgħu jiġu enfasizzati dwar:
      
                  —
               
               
                  L-implimentazzjoni/ir-reviżjoni futura tad-Direttiva 1999/13/KE;
               
            
                  —
               
               
                  Kwestjonarji ulterjuri?
               
            10.   Xi kummenti oħra.
      
         (1)  Għall-fini ta’ dan il-kwestjonarju “l-għadd totali ta’ stallazzjonijiet” għandu jinkludi addizzjonalment, dawk l-istallazzjonijiet li ma jaqgħux fl-ambitu tad-Direttiva 199/13/KE, iżda huma rregolati bil-liġi nazzjonali skond id-dispożizzjonijiet tad-Direttiva. L-installazzjonijiet għall-kisi tal-vetturi tat-triq kif definiti fid-Direttiva 70/156/KEE, jew parti minnhom, li jitwettqu bħala parti mit-tiswija, il-konservazzjoni jew it-tiżjin barra l-istallazzjonijiet ta’ manifattura, ma għandhomx ikunu inklużi.
      
         (2)  ĠU 196, 16.8.1967, p. 1.